OpenLLM-France/wikimedia huggingface dataset:
# Koebaluazio

Koebaluazioa, hezkuntzaren testuinguruan, berdinen arteko ebaluazioa adierazteko erabiltzen den terminoa da, hau da hezkuntza prozesuan rol berbera, —ikasle rola—, jokatzen dutenen arteko elkarri egindako ebaluazioari koebaluazio esaten zaio.
Koebaluazioa behar bezala gauzatzeko ikasleei irakasleek ebaluatzeko teknikak irakutsi eta tresnak eman beharko dizkiete.Ebaluazioa ekintza sozial modura ulertzen badugu, bestearen prozesuaren kontzientzia eta hausnarketa prozesuak partekatuak izango dira. Norberaren jardunak bestearengan duen eragina erregulatzea da helburua, eta alderantziz.
Ebaluazio mota honi ebaluazio horizontala ere esaten zaio.

## Ikus, gainera

* Autoebaluazio
* Ebaluazio (hezkuntza)
* Heteroebaluazio
# Kodre

Kodre edo Kodrus, Vergiliusen garaiko olerkari erromatar bat izan zen, bere harrokeriagatik barregarri utzi zuena. Theseus tragedia idatzi zuen Kodrus izeneko olerkari bat, ziuraski pertsona bera zen.
# Kodumudi

Kodumudi Indiako hiria eta Nagar Panchayat (udalerria) da. Tamil Nadu estatuan dago, Erode barrutian. 2011n 13.225 biztanle zituen. Kaveri ibaiaren ertzean dago, Erodetik 38 kilometrotan eta Tirupurretik 66 km.

## Demografia

2011ko erroldaren arabera, Kodumudiko biztanleria 13.225 biztanlekoa zen, eta horietatik 6527 gizonezkoak ziren eta 6628 emakumezkoak ziren. Kodumudik % 79,62ko batez besteko alfabetatze-tasa du, Estatuko batez bestekoa ( % 80,09) baino txikiagoa: gizonezkoen alfabetatzea % 87,87 da, eta emakumezkoen alfabetatzea % 71,62.

## Ondarea

* Magudeswarar Tenplua

## Iruditegia

* Mahudeswarar Tenplua.
* Mahudeswarar Tenpluan.
* Elefantea Mahudeswarar Tenpluan.

## Erreferentziak

* ↑ https://www.census2011.co.in/data/town/803537-chithode-tamil-nadu.html

## Kanpo estekak

* Datuak: Q2236709
* Multimedia: Kodumudi / Q2236709
# Kodoi

Biologia molekularrean, kodoia RNA mezularian (mRNA) dauden base nitrogenatuen (A, C, G eta U) hirukotea da, aminoazido bat kodetzen duena.
Kode genetikoaren funtsa mRNA-n dauden base nitrogenatu eta aminoazidoen arteko harremana izaten da. RNA mezularian 64 kodoi daude, 20 aminoazido kodetzen dituztenak. Kodoi gehiago daudenez aminoazidoak baino, kode genetikoa endekatua dago, hots, base nitrogenatuen hirukote batek (kodoi) baino gehiagok aminoazido bera kodetu dezake.
Hurrengo taulak RNA mezulariaren kodoiak kodetzen dituzten aminoazidoekin lotzen ditu:
| | | 2. basea | 2. basea | 2. basea | 2. basea |
| | | U | C | A | G |
| 1. basea | U | UUU (Phe/F) Fenilalanina UUC (Phe/F) Fenilalanina UUA (Leu/L) Leuzina UUG (Leu/L) Leuzina, Start | UCU (Ser/S) Serina UCC (Ser/S) Serina UCA (Ser/S) Serina UCG (Ser/S) Serina | UAU (Tyr/Y) Tirosina UAC (Tyr/Y) Tirosina UAA Ochre (Stop) UAG Amber (Stop) | UGU (Cys/C) Zisteina UGC (Cys/C) Zisteina UGA Opal (Stop) UGG (Trp/W) Triptofano |
| 1. basea | C | CUU (Leu/L) Leuzina CUC (Leu/L) Leuzina CUA (Leu/L) Leuzina CUG (Leu/L) Leuzina, Start | CCU (Pro/P) Prolina CCC (Pro/P) Prolina CCA (Pro/P) Prolina CCG (Pro/P) Prolina | CAU (His/H) Histidina CAC (His/H) Histidina CAA (Gln/Q) Glutamina CAG (Gln/Q) Glutamina | CGU (Arg/R) Arginina CGC (Arg/R) Arginina CGA (Arg/R) Arginina CGG (Arg/R) Arginina |
| 1. basea | A | AUU (Ile/I) Isoleuzina, Start$^2$ AUC (Ile/I) Isoleuzina AUA (Ile/I) Isoleuzina AUG (Met/M) Metionina, Start$^1$ | ACU (Thr/T) Treonina ACC (Thr/T) Treonina ACA (Thr/T) Treonina ACG (Thr/T) Treonina | AAU (Asn/N) Asparagina AAC (Asn/N) Asparagina AAA (Lys/K) Lisina AAG (Lys/K) Lisina | AGU (Ser/S) Serina AGC (Ser/S) Serina AGA (Arg/R) Arginina AGG (Arg/R) Arginina |
| 1. basea | G | GUU (Val/V) Balina GUC (Val/V) Balina GUA (Val/V) Balina GUG (Val/V) Balina, Start$^2$ | GCU (Ala/A) Alanina GCC (Ala/A) Alanina GCA (Ala/A) Alanina GCG (Ala/A) Alanina | GAU (Asp/D) Azido aspartiko GAC (Asp/D) Azido aspartiko GAA (Glu/E) Azido glutamiko GAG (Glu/E) Azido glutamiko | GGU (Gly/G) Glizina GGC (Gly/G) Glizina GGA (Gly/G) Glizina GGG (Gly/G) Glizina |

## Kanpo estekak

* Datuak: Q165052
# Kodominantzia

Genetikan, bi aleloen artean kodominantzia dago indar berarekin agertzen direnean fenotipoan, hots, alelo gainartzaile edo azpirakorrik ez dagoenean. Alelo kodominanteak dituzten bi landare homozigotoak gurutzatzerakoan, esaterako, ondorengo edo hibrido guztiek bikote sortzailearen tarteko fenotipoa izango dute.
Kodominantziari ere tarteko herentzia deitzen zaio.
Dragoi-mutur izeneko landareen adibideak agerian jartzen du kodominantzia. Landare honen loreak bi kolore izan dezake: zuria eta gorria. Lorearen kolorea kontrolatzen duen geneak bi alelo ditu: batek kolore zuria eragiten du (Z) eta besteak gorria (G).
Bi landare homozigotoak (bata zuria eta bestea gorria) gurutzatzean ondorengo guztiek tarteko fenotipoa (arrosa) izango dute. Hots:
    ZZ (zuria) x GG (gorria) → ZG (arrosa)
Alelo gainartzailerik edo azpirakorrik ez dagoenez, kasu honetan Mendelen lehenengo legea ez da betetzen.
Kodominantziaren beste kasu bat odol-taldeekin gertatzen da. AB genotipoa duenak A eta B alelo kodominanteak ditu.

## Kanpo estekak

* Datuak: Q1146758
# Kodori (ibaia)

Kodori ibaia (georgieraz: კოდორი: abkhazieraz, Кәыдры, Kwydry) Abkhaziako bi ibai handienetako bat da, Bzyb ibaiarekin batera, baina Kodorik ur emari handiagoa duelarik, urteko ertaina 144 metro kubiko segundokoa. Sakeni eta Gvandra ibaien arteko loturak osatzen du. 2.051 kilometro koadroko drainatze-arroa, du eta bere bidearen zati handi Kodori haranean gertatzen da, Georgiarekin gatazka gune handi batean.

## Erreferentziak

* ↑ The Abkhazians : a handbook. Curzon 1999 ISBN 0-7007-0643-7. PMC 40397099. (Noiz kontsultatua: 2022-01-25).

## Kanpo estekak

* Datuak: Q1048890
* Multimedia: Kodori River / Q1048890
# Kategoria (estatistika)

Estatistikan, kategoria aldagai kualitatibo edo kategoriko batek hartzen dituen balioetako bakoitza da. Adibidez, pertsona ezberdinen sexua jasotzen denean, bi kategoria ezberdin bereizten da: gizonezko edo emakumezko. Kategoriak aldagai koantitatiboetako datuak tartetan biltzen direnean ere sortzen dira: tarte bakoitza kategoria bat dela esan daiteke (160 cm-170 cm pertsonen altueretan, adibidez). Kategoriek, aldagai koantitatiboetako zenbakizko balioak ez bezala, ez dute kopuru bat adierazten, elementua multzo batean kokatzen den edo ez baizik. Kategoria bereko elementu kopurua zenbatzen denean, maiztasuna kalkulatu dela esaten da (gizonezkoen maiztasuna, adibidez).

## Kanpo estekak

* Datuak: Q12261373
# Kategorien teoria

Kategorien teoria egitura matematikoen eta hauen arteko harremanen teoria orokor bat da. Samuel Eilenbergek eta Saunders Mac Lanek sortu zuten teoria hau XX. mendearen erdialdean, topologia aljebraikoari buruz egin zituzten sorrera lanetan. Gaur egun, kategorien teoria matematikaren ia arlo guztietan eta informatikaren arlo batzuetan erabiltzen da. Izan ere, hainbat testuingurutan antzera agertzen diren objektu matematiko berrien eraikuntza asko kategorien arabera adierazten eta bateratzen dira. Adibidez, zatidura espazioak, biderkadura zuzenak, osaketak eta dualtasunak.
Kategoria teoriaren oinarria, kategoria, funktore eta transformazio natural kontzeptuek osatzen dute. Kategoria bat bi motatako objektuek osatzen dute: kategoriaren objektuek eta morfismoek. Morfismoek domeinu eta kodomeinu deritzen bi objektu erlazionatzen dituzte. Morfismo bat gezi bat dela esan ohi da, bere domeinu bere kodomeinuan mapatzen duena. Morfismoak konposatu daitezke, baldin eta lehenengo morfismoaren kodomeinua bigarrenaren domeinuaren berdina bada. Morfismoen konposaketak funtzio konposaketen antzeko propietateak ditu (elkarkortasuna eta identitate-morfismoen existentzia). Morfismoak sarritan izaten dira funtzioak, baina hori ez da beti horrela izaten. Adibidez, monoide bat objektu bakar bat duen kategoriatzat uler daiteke, zeinaren morfismoak monoidearen osagaiak diren.
Funktore batek, $C_{1}$ eta $C_{2}$ bi kategoriaren arteko morfismo baten papera betetzen du. Funktoreak, $C_{1}$-eko objektuak $C_{2}$-eko objektuetara bidaltzen ditu; eta $C_{1}$-eko morfismoak $C_{2}$-eko morfismoetara bidaltzen ditu morfismoen domeinu domeinuetara bidaliz eta kodomeinuak kodomeinuetara bidaliz (edo, alderantzizko funtzionarioaren kasuan, domeinuak kodomeinuetara eta alderantziz).
Transformazio naturalak berriz, funktoreen arteko morfismoak bezala uler daitezke.

## Kanpo estekak

* Datuak: Q217413
* Multimedia: Category theory / Q217413
# Kategoria (filosofia)

Filosofian, kategoria gauza konkretuak sailkatzean sortzen den gauza multzo bakoitza da. Adibidez, munduan existitzen diren zaldi konkretu guztietatik, zaldi kategoria eratzen da. Kategorien bitartez, objektuak eta ideiak bereizi, ulertu eta ezagutzen dira, elementu sinpleen kokapen hierarkikoa osatuz antzekoak diren eta ezaugarri komunak dituzten elementuekin. Aldi berean, ezaugarri komunak dituzten kategoriek kategoria nagusiago bat osa dezakete (zaldi kategoria ugaztunen kategoriaren barnean sartzen da).

## Bibliografia

* Arrieta, Agustin (2004): "Metafisika" in Filosofiako gida, Bilbo, UEU. ISBN 84-8438-048-3

## Kanpo estekak

* Datuak: Q714737
# Kategoriak (jolasa)

Kategoriak jolasa, hitzen kategorien jolasa, lehen letraren jokoa, batxilergoko jolasa... Modu askotan, izen askorekin eta aldaera askorekin aspalditik jokatu den jolasa da. Jolasteko prest dauden pertsonek, idazteko tresnak besterik ez dute behar.
Jolas honen bertsio komertziala ere badago, mahai jokoa eta telefono adimendunentzako aplikazioa: Scattergories.

## Nola jolastu

Ausaz letra bat hautatzen da, eta jolasten dutenek, jokalari guztiek, denbora labur eta mugatu batean, letra horrekin hasten diren hitzak idatzi behar dituzte. Honelako taula bat egin behar du partaide bakoitzak:
| Egokitu den letra | Hiria | Estatua | Euskal Herriko udala | Animalia | Munduko ibaia | Munduko mendia | Elikagaia | LORTUTAKO PUNTUAK |
| A | Almeria 10 | Andorra 5 | Aramaio 10 | Arrain 5 | A... kk!!! 0 | Aratz 10 | Arto 10 | 50 |
| G | Girona 5 | Genova 0 | Gamarra 0 | Gatua 0 | Ganges 10 | Gorbeia 5 | Gominola ?? | |
| P | | | | | | | | |
| T | | | | | | | | |
| S | | | | | | | | |

## Kategoriak

Gorago jarri dugun taulako zazpi kategoria horien multzoa adibide bat besterik ez da; jolasak hainbat aldaera onartzen ditu. Kategorien multzoan, zutabeetan, jokalariek erabaki dezakete jolasarekin hasi aurretik zer galdetuko den: "pertsonaia historikoen abizenak", "zientzialarien abizenak", "historiara igaro diren emakumezkoen deituak", "figura literarioak", "Literaturaren historiara igaro diren idazleen abizenak", "zuhaitzak", "ugaztunak", "hegaztiak", "dinosauroak", "ikastetxean topa daitezkeen objektuak"...
Jokalari bakoitzak ausaz letra bat hautatuko du eta gero, denbora korritzen hasten denean, jokalari guztiek lerro bat osatzen saiatuko dira oso denbora laburrean, erlojuz kontra. Denbora muga amaitzen denean, jokalariek idazteko tresna erabiltzeari utzi, modu nabarmenean, (jolas honi hizkuntza batzuetan "bota arkatza" esaten zaio) eta jokalari bakoitzak egindako lana ebaluatu egin behar da.

## Puntuak

Normalean saritu egiten da kategoria batean erabilitako hitza errepikatuta ez egotea, eta puntu gutxiago lortzen da beste jokalari batek erabilitako hitz berbera erabiliz gero. Gure adibideko goiko taulan jokalari batek baino gehiagok idatzi dute "Andorra" eta "arraina" eta horregatik puntuazioaren erdia eskuratu du adibideko taulako lehen lerroa bete duen jokalariak.

## Adostu beharreko arauak

Jolas honek hainbat aldaera onartzen ditu eta jolasten den bakoitzean, jokalariek, hasi baino lehen arau batzuk adostu behar dituzte:
      * Ze hizkuntzetako hitzak onartuko dira? (Jokalariak elebidunak edo eleaniztunak izanez gero, H1, H2, H3 onartuko dira? Zein bai eta zein ez?
      * Zenbat kategoria, zenbat zutabe? Zeintzuk?
      * Denbora muga? Nork, nola neurtuko du denbora? (Txandaka?)
      * Nork, nola aukeratuko du hurrengo letra zein izango den? (Dona-dona eginez? Dado bat jaurtikiz?)
      * Nola zenbatuko dira puntuak? Hitz bat bi aldiz errepikatzen bada? Hiru aldiz?
      * Zelan zigortuko dira ortografia akatsak, hitz bat txarto idaztea? Amaitu gabe uztea?

## Erreferentziak

* ↑ Asier Romero Andonegi. (2014-12-01). Zotz egiteko formulak: Haur Hezkuntza. (Noiz kontsultatua: 2021-12-16).
# Kategoria (matematika)

Matematikan, kategoria bat (batzuetan kategoria abstraktu ere deitzen zaio kategoria konkretu batetik bereizteko) morfismoen bidez loturiko objektuen bilduma da. Morfismoei, gezi edo aplikazio ere deitzen zaie sarritan. Kategoria batek oinarrizko bi propietate ditu; morfismoak konposatzeko elkartze propietatea betetzen du eta objektu bakoitzeko identitate-morfismo bat izan behar du. Adibide sinple bat multzoen kategoria da, zeinen objektuak multzoak baitira eta zeinen morfismoak aplikazioak baitira.
Kategorien teoriak, matematika osoa kategorien arabera orokortzea du helburu, beren objektuek eta morfismoek adierazten dutenaz abstraiturik. Matematika modernoaren ia adar guztiak kategorien arabera deskriba daitezke. Horrela, itxuraz ezberdinak diren matematikaren arloen arteko ikuspegi eta antzekotasun sakonak agertzen dira. Gainera, kategorien teoria matematikaren oinarriak ezartzeko alternatiba bat da multzo teoriaren zein gainontzeko oinarri axiomatiko batzuen aurrean. Oro har, objektuak eta morfismoak edozein motatako zerizan abstraktuak izan daitezke, eta kategoriaren nozioak zerizan matematikoak eta horien erlazioak deskribatzeko modu oinarrizkoa eta abstraktua eskaintzen du.
Matematika formalizatzeaz gain, kategorien teoria informatikako beste sistema asko formalizatzeko ere erabiltzen da. Adibidez, programazio-lengoaien semantika.
Bi kategoria berdinak dira objektu bilduma bera, morfismo bilduma bera eta morfismoak konposatzeko elkartze metodo bera badute. Baldintza batzuen pean, kategoria ezberdinak kategoria baliokidetzat har daitezke, nahiz eta egitura bera ez izan.
Kategoria konkretu bat estruktura matematiko klase bat duten eta estruktura hori gordetzen duten aplikazioez osatua dagoela esan daiteke. Adibidez Set kategoria, multzoez eta hauen arteko aplikazioez osatutakoa; Grp kategoria, taldez eta hauen arteko talde homomorfismoz osatutakoa; edo Top kategoria, espazio topologikoz eta hauen arteko aplikazio jarraituez osatutakoa. Kategoria konkretu guzti hauek betetzen dituzte kategoria abstraktuaren axioma definitorioak.

## Erreferentziak

* ↑ Ezenarro, Enetz. (2013). Estrukturalismotik funtzionalismora matematikaren barne oinarrietan. .

## Kanpo estekak

* Datuak: Q719395
# Kategoria (argipena)

Kategoria terminoak erabilera ezberdinak ditu:
* Filosofian, kategoria gauza konkretuen sailkapenetako multzo bakoitza da;
* Estatistika, kategoria aldagai nominal batek hartzen duen balioetako bakoitza da;
* Matematikan, Kategoria, objektu matematikoen multzo mota bat;
* Kategoriak, Aristotelesen idazlan bat
* Wikipedian, kategoria artikuluak sailkatzeko modu bat da.
# Kumatostephanus

Kumatostephanus ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q6443664
# Kumba Ialá

Kumba Ialá Embaló (Bula, Ginea Portugesa, 1953ko martxoaren 15a - Bissau, 2014ko apirilaren 4a) gineabissautar politikaria izan zen. Ginea Bissauko 3. presidentea izan zen.
Balanta etniaren kidea izan zen. Teologia ikasi zuen Portugalgo Unibertsitate Katolikoan eta filosofia eta zuzenbidea Bissaun. Ikasketak amaitu ondoren, filosofia eta psikologia irakatsi zituen Lizeo Nazionalean.
PAIGCko kide izan zen eta 1989an alderditik bota zuten demokrazia gehiago eskatzeagatik. 1991n Fronte Sozialdemokrata sortu zuen eta 1992an Berrikuntza Sozialaren Alderdia. 1994an bigarren geratu zen João Bernardo Vieirak irabazi zuen hauteskunde presidentzialean.
Ialák 2000ko hauteskunde presidentziala irabazi zuen eta otsailaren 17an karguaren zina egin zuen. Bere agintaldian harreman zailak izan zituen Ansumane Mané jeneralarekin. 2002ko azaroan legebiltzarra desegin zuen, baina hauteskundeak hainbat aldiz atzeratu zituen.
2004ko irailaren 14an Veríssimo Correia Seabra jeneralak estatu-kolpe bat zuzendu zuen eta Ialá kargutik kendu zuen.
2005eko eta 2009ko hauteskundeetan aurkeztu zen, baina ez zuen arrakastarik izan. 2008an islamera bihurtu zen Mohamed Ialá Embaló izenarekin.

## Kanpo estekak

* Datuak: Q336238
* Multimedia: Kumba Yalá / Q336238
# Keel (Mayo konderria)

Keel (Mayo konderria) (irlanderaz An Caol) Irlandako udalerri bat da, Mayo konderrian dagoena. 2002ko erroldaren arabera 541 biztanle ditu.

## Kanpo estekak

* Datuak: Q3776835
* Multimedia: Keel, County Mayo / Q3776835
# Kedive

Kedive (persieratik ﺧﺪﻳﻮي jidiw, «jauna»), batzuetan Khedive idatzia, oinordetzako titulua izan zen, Abdulaziz I.a Otomandar Inperiokoak 1867an sortu zuena Ismail Paxa, Egiptoko gobernadorea, izendatzeko. Ismailen seme Tewfik Paxak jaso zuen titulua oinordean, eta haren seme Abbas Paxak ere. Titulua 1914an desagertu zen, britainiarrek Abbas kendu zutenean .

## Ikus, gainera

* Egiptoko Kedivatoa

## Kanpo estekak

* Datuak: Q127878
* Multimedia: Khedives of Egypt / Q127878
# Kedleston Hall

Kedleston Hall Ingalaterrako Derbyshire estatuko Kedleston hirian dagoen oinetxe bat da, Derby hiritik 6 kilometro ipar-mendebaldera dagoena. Curzon familiarena izan da, familia honen izenak Notre-Damme-de-Coursonen, Normandia Beherean, du jatorria. Gaur egun, Interes Historikoko Lekuen edo Edertasun Naturalaren Fundazio Nazionalaren, National Trust bezala ezaguna denaren, jabetzakoa da.
Curzon familia gutxienez 1297tik da Kedleston finkaren jabea, eta hemendik gertu edo Kedleston Halleko egungo eraikinaren tokian bertan eraikitako jauretxe batzuetan bizi izan da. Gaur egungo etxea Nathaniel Curzonek (beranduago Scarsdaleko lehen baroia) enkargatu zuen 1759an. Etxea James Paine eta Matthew Brettingham arkitekto palladiarrek diseinatu zuten, eta Andrea Palladiok inoiz eraiki gabeko Villa Mocenigorentzat eginiko plano batean oinarritua zegoen. Bitartean, ezezagun samarra zen Robert Adam arkitektoa lorategiko tenpleteak diseinatzeaz arduratu zen parkeko paisaia hobetzeko. Curzon hain txundituta geratu zen Adamen lanarekin, non etxe berriaren ereikuntzaz arduratu zen.

## Kanpo estekak

* Datuak: Q2443707
* Multimedia: Kedleston Hall / Q2443707
# KeePassXC

KeePassXC kode irekiko aplikazio arin bat da, erabiltzaile-izen, pasahitz eta URL helbideen datu-base kudeatzailea da. KeePasseko aldaere bat. Zaharkituta geratu den eta berriztatzen ez den KeePassX haren bertsio zahar baten fork bat da. Qt5 liburutegiak erabiliz eraikitzen da. Plataforma anitzeko aplikazioa da, Linux, Windows, MacOS, BSDn... exekutatu daiteke.

## Euskaraz

Software librearen euskal komunitatea dabil KeePassXC euskaratzen, lokalizazioa euskarara ere ekartzen.

## Erreferentziak

* ↑ (Ingelesez) «The KeePassXC translation project on Transifex» explore.transifex.com (Noiz kontsultatua: 2023-06-02).

## Ikus, gainera

* KeePass.

## Kanpo estekak

* KeePassXC deskargatzeko gune ofiziala.
* Datuak: Q28974968
* Multimedia: KeePassXC / Q28974968
# Keego Harbor (Michigan)

Keego Harbor Michigango hiri bat da. Oakland konderrian kokatua dago. 2010ean 2.970 biztanle zituen, 1,31 kilometro koadrotan banatuta.

## Ikus, gainera

* Oakland konderria

## Kanpo estekak

* Datuak: Q2686345
# Keegan Palmer

Keegan Palmer (San Diego, Ameriketako Estatu Batuak, 2003ko martxoaren 13a) skateboarding modalitatean lehiatzen den kirolari australiarra da. Tokio 2020ko Joko Olinpikoetan parte hartu zuen, eta urrezko domina lortu zuen banakako proban. 2024ko Udako Olinpiar Jokoetan ere urrezko domina lortu zuen.

## Nazioarteko palmaresa

Udako Olinpiar Jokoak :
| Urtea | Lekua | Domina | Kategoria |
| 2020 | Tokio | 01 ! | Parkea |
| 2024 | Paris | 01 ! | Parkea |
| Munduko Txapelketak ||||
| 2018 | Nanjing | 03 ! | Parkea |

## Kanpo estekak

* Datuak: Q107351542
# Keedysville (Maryland)

Keedysville Ameriketako Estatu Batuetako inkorporatutako herri bat da. Washington konderrian dago, Maryland estatuan. 1.213 biztanle ditu, 2,473622 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q754521
* Multimedia: Keedysville, Maryland / Q754521
# Kedge Business School

Kedge Business School Paris, Bordele, Marseilla, Toulon, Dakar, Suzhou eta Shanghai campusak dituen Europako enpresa eskola da. 2013an sorturik. 2019ean egunkari honek Kedge Kudeaketa masterra munduko 31 sailkatu zuen. Horrez gain, kedge doktoretza programa bat eskaintzen du, baita marketin, finantza eta negoziogintza bezalako master programa bereziak ere. Bere programek nazioarteko hiru akreditazio dituzte: AMBA, EQUIS eta AACSB. 70.000 ikasle ohi enpresa munduan eta politikagintzan aritzen dira, hala nola Daniel Carasso (Danone-eko lehendakaria) eta Sophie Cluzel.

## Erreferentziak

* ↑ (Frantsesez)Marseille : Kedge améliore encore son rang dans le classement du Financial Times 2019
* ↑ (Ingelesez)Triple accredited business schools (AACSB, AMBA, EQUIS)

## Kanpo estekak

* Webgune ofiziala
* Datuak: Q16647785
* Multimedia: KEDGE Business School / Q16647785
# Kedron udalerria, Woodbury konderria (Iowa)

Kedron udalerria Ameriketako Estatu Batuetako Iowa estatuko udalerri bat da, Woodbury konderrian. Azken zentsuaren arabera 696 biztanle zituen.

## Ekonomia

2020ko zentsuaren arabera, Kedron udalerriak 329 etxebizitza zeuden. Per capita diru-sarrerak 28.770 estatubatuar dolar ziren.

## Kanpo estekak

* Datuak: Q9040898